b'\n_START_ARTICLE_\nKratom\n_START_SECTION_\nOpis\n_START_PARAGRAPH_\nKratom je zimzelena rastlina, ki v vi\xc5\xa1ino zraste do 25 metrov, premer debla pa lahko meri do 90 cm. Deblo po navadi raste naravnost, lubje pa je gladko in sive barve. Listi so svetle\xc4\x8di, temno zelene barve in lahko dose\xc5\xbeejo od 14 do 20 cm v dol\xc5\xbeino in 7 do 12 cm v \xc5\xa1irino, so ovalne oblike s \xc5\xa1pi\xc4\x8dastim koncem, z nasprotnim izra\xc5\xa1\xc4\x8danjem in imajo od 12 do 17 listnih \xc5\xbeil. Cvetovi rastejo v \xc5\xa1opih po trije skupaj, na koncu vej. Ven\xc4\x8dna cev meri v dol\xc5\xbeino 2,5 do 3 mm, \xc4\x8da\xc5\xa1na cev pa je dolga 2 mm in ima 5 zarez._NEWLINE_M. speciosa je avtohtona na\xc2\xa0Tajskem, v\xc2\xa0Indoneziji, Maleziji, Mjanmaru in Papui Novi Gvinejii.\n_START_SECTION_\nUporaba\n_START_PARAGRAPH_\n\xc2\xa0V ZDA je DEA dolo\xc4\x8dila, da ne obstoja nikakr\xc5\xa1en legitimen na\xc4\x8din s katerim, bi kratom lahko uporabljali v medicini. Kljub temu, pa je rastlina postala zelo raz\xc5\xa1irjena rekreacijska droga, o rastlini pa se \xc5\xa1iri mnenje, da u\xc5\xbeivanje rastline pomaga pri izbolj\xc5\xa1anju razpolo\xc5\xbeenja, laj\xc5\xa1a bole\xc4\x8dine in pomaga pri zdravljenju od odvisnosti z opiati. Od leta 2013 dalje je bilo opravljenih tudi ve\xc4\x8d raziskav, s katerimi bi ovrednotili uporabnost kratoma in njegovih izvle\xc4\x8dkov, vendar ni bilo narejenih nobenih klini\xc4\x8dnih raziskav, ki bi morebitne zdravilne u\xc4\x8dinke potrdile. \xc2\xa0\n_START_SECTION_\nLaj\xc5\xa1anje abstinen\xc4\x8dne krize\n_START_PARAGRAPH_\nLeta 1836 so kratom zabele\xc5\xbeili kot nadomestek za opiate v Maleziji, z enakim namenom pa so ga uporabljali tudi na Tajskem v 19. stoletju.\xc2\xa0_NEWLINE_Podatkov, ki bi ozna\xc4\x8dili, kako pogosto se kratom uporablja \xc5\xa1irom sveta primanjkuje, deloma tudi zato ker, kratoma ni mogo\xc4\x8de zaznati na obi\xc4\x8dajnih testih za prepovedane substance. Dele\xc5\xbe ljudi, ki kratom uporabljajo nara\xc5\xa1\xc4\x8da predvsem med tistimi, ki sami zdravijo kroni\xc4\x8dne bole\xc4\x8dine z opiati pridobljenimi brez recepta in ve\xc4\x8dkrat menjajo u\xc4\x8dinkovine, ki naj bi jim pri tem pomagale.\xc2\xa0Do leta 2011 ni bilo objavljenih nobenih uradnih \xc5\xa1tudij, ki bi preu\xc4\x8dile u\xc4\x8dinkovitost ali varnost uporabe kratoma kot u\xc4\x8dinkovine za zdravljenje odvisnosti od opiatov.\n_START_SECTION_\nTradicionalna uporaba\n_START_PARAGRAPH_\nPripadniki dru\xc5\xbeb, ki \xc5\xbeivijo na obmo\xc4\x8djih na katerih kratom domorodno uspeva, so kratom pogosto uporabljali v tradicionalni medicini. \xc5\xbdve\xc4\x8dili so liste, da bi laj\xc5\xa1ali zobne bole\xc4\x8dine, si tako dvignili energijo, apetit ali spolna po\xc5\xbeelenja. Liste ali njihove izvle\xc4\x8dke so uporabljali za zdravljenje ran in kot lokalni anestetik, kot zdravilo proti ka\xc5\xa1lju, driski in \xc4\x8drevesnim obolenjem. Kratom so prav tako pogosto u\xc5\xbeivali delavci, ki so delali v te\xc5\xbekih ali monotonih razmerah, da bi odvrnili iz\xc4\x8drpanje, si dvignili razpolo\xc5\xbeenje, ali laj\xc5\xa1ali bole\xc4\x8dine. Na Tajskem so kratom uporabljali kot prigrizek, ki so ga ponudili gostom, prav tako pa je bil del ritualnega \xc4\x8da\xc5\xa1\xc4\x8denja prednikov in bo\xc5\xbeanstev. Samo zeli\xc5\xa1\xc4\x8de je zelo grenko, in je zato po navadi zau\xc5\xbeito skupaj s sladilom.\xc2\xa0\n_START_SECTION_\nRekreativna uporaba\n_START_PARAGRAPH_\nPreko celotne Jugovzhodne Azije, \xc5\xa1e posebej na Tajskem je med mladimi po letu 2010 koktejl poznan pod imenom 4x100 postal zelo popularen. Koktejl je narejen na \xc4\x8dajni osnovi, narejen pa je iz kratomovih listov, sirupa proti ka\xc5\xa1lju, Coca-Cole in ledu. Ljudje ki so omenjeni koktejl u\xc5\xbeivali so bili pogosto zaznani bolj negativno kot tisti, ki so tradicionalno u\xc5\xbeivali kratom, vendar manj negativno kot tisti, ki so u\xc5\xbeivali heroin. Od leta 2012 je na Tajskem pitje omenjenega koktejla velik problem med mladimi, predvsem v treh provincah, ki mejijo na Malezijo.\xc2\xa0_NEWLINE_V ZDA je od leta 2015 kratom mogo\xc4\x8de kupiti v vseh trgovinah, ki prodajajo tobak in kanabis. Nakup je mogo\xc4\x8d tudi prek interneta. Predvsem zato, je raz\xc5\xa1irjenost uporabe od takrat dalje neznana.\xc2\xa0'